
UPUTE ZA SPRJEČAVANJE I SUZBIJANJE EPIDEMIJE BOLESTI COVID-19 
VEZANO UZ RAD PREDŠKOLSKIH USTANOVA, OSNOVNIH I SREDNJIH ŠKOLA U ŠKOLSKOJ GODINI 
2021./2022. 


Namjena 


Ove upute odnose se na rad ustanova ranog i predškolskog odgoja i obrazovanja (dalje u tekstu: 
vrtić) te ustanova osnovnoškolskog i srednjoškolskog odgoja i obrazovanja (dalje u tekstu: škola). 


Mogućnosti provedbe. Svaka ustanova, ako ima uvjete za to, dužna je provoditi sve preporuke. Ako 
nema uvjete, dužna ihje prilagoditi uvjetima rada u ustanovi. 


Informiranje o uputama. Važno je da roditelji/skrbnici (u daljnjem tekstu: roditelj) i djelatnici budu 
na vrijeme obaviješteni o ovim uputama. Telefonom ili na drugi primjeren način ustanova 
obavještava roditelje o sljedećem: 


e da ne dolaze u pratnji djeteta/učenika ako imaju simptome zarazne bolesti (npr. povišena 
tjelesna temperatura, kašalj, teškoće u disanju, poremećaj osjeta njuha i okusa, grlobolja, 
proljev, povraćanje), ako im je izrečena mjera samoizolacije ili ako imaju saznanja da su 
zaraženi koronavirusom, 


e dane dovode dijete/učenika u ustanovu ako: 


- < ima simptome zarazne bolesti (npr. povišena tjelesna temperatura, kašalj, teškoće u 
disanju, poremećaj osjeta njuha i okusa, grlobolja, proljev, povraćanje) 


- < ima izrečenu mjeru samoizolacije 


- < imajusaznanja da je zaraženo koronavirusom. 


1/16 





Temeljne odredbe 
U svim objektima važno je provoditi i poštovati opće mjere sprječavanja širenja zaraze. 


Fizičko udaljavanje. Rad ustanove prijeko je potrebno organiziratina način da se osigura koliko je 
moguće fizički razmak. 


Potrebno je paziti na fizički razmak, kao i pojačanu osobnu higijenu djece/učenika. Ipak, treba 
očekivati da će u djece mlađe dobi (rana i predškolska dobi niži razredi osnovne škole) biti određenih 
odstupanja u provedbi zbog specifičnosti i potreba pojedinih odgojno-obrazovnih procesa, njege 
djeteta te razvojnih značajki djece mlađe dobi kao što su: 


— istraživanje prostora i predmeta koji okružuju dijete (u određenoj dobi stavljanje u usta ruku 
i predmeta) 


— znatiželja u odnosu na druge osobe/drugu djecu 
— motorička nespretnost i nedoraslost 


— potreba za kretanjem. 


Higijena ruku. Važno je omogućiti i uvesti u rutinu redovito pranje ruku tekućom vodom i sapunom. 
Ruke se peru prije ulaska u svoju skupinu/učionicu, prije i nakon pripreme hrane, prije jela, nakon 
korištenja toaleta, nakon dolaska izvana, nakon čišćenja nosa i kada ruke izgledaju prljavo. Za pranje 
ruku treba koristiti tekuću vodu i sapun. 


Pri pranju ruku potrebno je pridržavati se naputaka za pravilno pranje ruku: https://bit.ly/2ThYO8M. 


Nakon pranja ruku sapunom i vodom, ruke treba osušiti papirnatim ručnikom za jednokratnu 
upotrebu koji se nakon korištenja baca u koš za otpad s poklopcem. 


Prostorije u ustanovi obvezno je provjetravati više puta dnevno. Kad je lijepo vrijeme, preporučuje 
se ostaviti otvorene prozore tijekom odgojno-obrazovnoga rada (npr. jedan sprijeda, jedan straga). 
Također, preporuča se i provjetravati i nekoliko puta tijekom školskog sata, ako to vremenske prilike 
dopuštaju. 


Organizacija rada s djecom/učenicima 
Boravaku vrtićima i školama preporučljivo je organizirati na sljedeći način: 


e uodgojno-obrazovni rad potrebno je uključiti svu djecu/učenike, 


* pri osnivanju novih odgojno-obrazovnih skupina/razrednih odjela (primjerice, 1. razred OŠi 

1. razred SŠ te uvijek kada je to moguće) predlaže se osnovati odgojno-obrazovnu 
skupinu/razredni odjel približno jednake veličine (sukladno važećim propisima) te sa što 
manjim brojem djece/učenika, 


e za veće odgojno-obrazovne  skupine/razredne odjele treba razmotriti mogućnost 
organiziranja rada u odgovarajućoj prostoriji veće površine, 


e uslučaju potrebe povećanja broja odgojno-obrazovnih skupina u vrtiću, ravnatelj je dužan 
obratiti se osnivaču radi pronalaženja odgovarajućega prostora te u skladu s propisima od 
nadležnoga ministarstva zatražiti odobrenje za radu promijenjenim uvjetima, 


e uslučaju nedovoljnog broja učionica (prostorija), ravnatelj škole dužan je obratiti se osnivaču 
radi pronalaženja odgovarajućega prostora te u skladu s propisima od nadležnoga 
ministarstva zatražiti odobrenje za rad u promijenjenim uvjetima. 

Organizacija prostora 


Preporučene značajke prostorije u kojoj boravi jedna odgojno-obrazovna skupina djece/učenika 
jednoga razrednog odjela: 


* prostorija što veće površine i visine, prozračna i osunčana (odgovarajući izvor dnevnog 
svjetla), 


* prostorija se može dobro provjetriti vanjskim zrakom. 


Nužno je tijekom boravka učenika u školi organizirati odmore na koje učenici mogu izaći iz 
učionice. Posebno se preporučuje da učenici izađu na otvoreno tijekom odmora kada god to 
vremenske prilike dopuštaju. Odmori izvan učionice nužni su zbog očuvanja tjelesnog i mentalnog 
zdravlja i dobrobiti učenika te zbog boljeg održavanja i usmjeravanja pažnje tijekom nastave. 


Hranu pripremljenu u obiteljskom domu u higijenskim uvjetima svako dijete može donijeti u školu 
i konzumirati u školi, kao što se uobičajeno hrana donosila u školu prijepandemije. Higijenski uvjeti 
podrazumijevaju pranje ruku prije pripreme obroka, pranje namirnica tekućom vodom ako se 
namirnice ne mogu termički obraditi (voće ili povrće) te termička obrada namirnica. Hranu treba 
uredno zapakirati da se izbjegne onečišćenje u školskoj torbi. Prije konzumacije hrane, dijete treba 
oprati ruke vodom i sapunom. 


Djelatnici i učenici s kroničnim bolestima 


Djelatnicima odgojno-obrazovnih ustanova s kroničnim bolestima koje možebitno predstavljaju veći 
rizik za razvoj težih oblika bolesti COVID-19 (djelatnici s respiratornim, kardiovaskularnim, malignim 
bolestima, dijabetesom, imunodeficijencijama) preporučuje se cijepljenje. 


Potvrdu o eventualnom visokom riziku za rad cijepljenih djelatnika s kroničnim bolestima u odgojno - 
obrazovnoj ustanovi ili potvrdu o nepohađanju nastave u odgojno-obrazovnoj ustanovi za učenike s 
kroničnim bolestima koje možebitno predstavljaju veći rizik za razvoj težih oblika bolesti COVID-19, 
učenike, liječnik obiteljske medicine za djelatnike). Osobama koje žive _u zajedničkom kućanstvu s 
djecom koja pohađaju dječji vrtić i učenicima, odnosno osobama s kroničnim bolestima koje 
možebitno predstavljaju veći rizik za razvoj težih oblika bolesti COVID-19 (respiratornim, 
kardiovaskularnim, malignim bolestima, dijabetesom, imunodeficijencijama) preporučuje se 
cijepljenje. 


Ulazak u dječje vrtiće i škole i izlazakiz njih 


Ulazak i izlazak 


Preporuka je da za posjete ustanovama eventualni posjetitelji imaju digitalne COVID potvrde 
(primjerice izvođenje kazališne predstave i sl.) u skladu s Odlukom o uvođenju posebne sigurnosne 
mjere obveznog testiranja dužnosnika, državnih službenika i namještenika, službenika i 
namještenika u javnim službama, službenika i namještenika u lokalnoj i područnoj (regionalnoj) 
samoupravi te zaposlenika trgovačkih društava i ustanova od 12. studenoga 2021. godine 

(https://narodne-novine.nn.hr/clanci/sluzbeni/2021 11 121 2087.html ). 


U dijelu uputa koji se odnosi na uključivanje djece i mladih s teškoćama u razvoju u ustanovama koje 
provode posebne programe za djecu/učenike s teškoćama u razvoju, predviđen je nastavak 
rehabilitacijskih i drugih terapijskih postupaka/usluga iz sustava socijalne skrbi sukladno 
odgovarajućim preporukama (navedeno kasnije). Iste preporuke treba primijeniti i prilikom 
rehabilitacijskih i terapijskih postupaka s vanjskim suradnicima u prostorima dječjih vrtića i škola koje 
je moguće provoditi na način da se preporučuje da vanjski suradnici postupaju u skladu s Odlukom o 
uvođenju posebne sigurnosne mjere obveznog testiranja dužnosnika, državnih službenika i 
namještenika, službenika i namještenika u javnim službama, službenika i namještenika u lokalnoj i 
područnoj (regionalnoj) samoupravi te zaposlenika trgovačkih društava i ustanova od 12. studenoga 


2021. godine (https://narodne-novine.nn.hr/clanci/sluzbeni/2021_ 11 121 _2087.html ). 


Ulazak roditelja u dječje vrtiće, školu, kao i roditelja djece steškoćama u razvoju 


U školu učenici dolaze i odlaze sami, organiziranim prijevozom ili u pratnji roditelja, ovisno o odluci 
roditelja, kaošto bi dolazili i odlazili da nema epidemije. Dopušten je ulazak roditelja u škole u skladu 
s dogovorom s razrednikom, odnosno ravnateljem te u skladu s Odlukom o uvođenju posebne 
sigurnosne mjere obveznog testiranja dužnosnika, državnih službenika i namještenika, službenika i 
namještenika u javnim službama, službenika i namještenika u lokalnoj i područnoj (regionalnoj) 
samoupravi te zaposlenika trgovačkih društava i ustanova od 12. studenoga 2021. godine 


(https://narodne-novine.nn.hr/clanci/sluzbeni/2021 11 121 _2087.html ). 


Dopušteno je održavanje roditeljskih sastanaka i individualnih informacija licem ulice u skladu s 
Odlukom o uvođenju posebne sigurnosne mjere obveznog testiranja dužnosnika, državnih 
službenika i namještenika, službenika i namještenika u javnim službama, službenika i 
namještenika u lokalnoj i područnoj (regionalnoj) samoupravi te zaposlenika trgovačkih društava i 
ustanova od 12. studenoga 2021. godine (https://narodne- 


novine.nn.hr/clanci/sluzbeni/2021_ 11 121 _2087.html ). 


Preporučeno je da tijekom roditeljskih sastanaka i individualnih informacija prozori budu otvoreni. 


Organizacija rada ustanova 


Provjetravanje prostorija 


Prostorije u ustanovi obvezno je provjetravati više puta dnevno. Kad je lijepo vrijeme, preporučuje 
se ostaviti otvorene prozore tijekom odgojno-obrazovnoga rada (npr. jedan sprijeda, jedan straga). 
Također, preporuča se i provjetravati i nekoliko puta tijekom školskog sata, ako to vremenske 
prilike dopuštaju. 

Klimatizacijski i ventilacijski uređaji mogu se koristiti na način da su redovito i odgovarajuće 
održavani. 


Maske za lice 


Tijekom nastave u razredima maske nisu obavezne za učenike i djelatnike, ali ih učenici i djelatnici 
mogu i dalje nositi ako smatraju da su im potrebne, a preporučuju se svim učenicima i djelatnicima 
škole s kroničnim bolestima koje mogu dovesti do težih oblika bolesti COVID-19 ako im zdravstveno 
stanje omogućuje nošenje maske. 


Maske su obavezne tijekom prolaska i boravka u zajedničkim prostorijama te u javnom i 
organiziranom prijevozu. 

Nošenje maski je obavezno u javnom prijevozu, uključujući organizirani prijevoz. 
Rukavice 


Rukavice nose osobe onih zanimanja za koja su se nosile i prije epidemije (kao higijenski standard). 


Praćenje simptoma bolesti 


Postupanje s febrilnim djelatnikom, odnosno osobama s drugim simptomima zarazne bolesti 


S povišenom tjelesnom temperaturom, respiratornim simptomima i drugim simptomima zarazne 
bolesti nije dopušteno raditi, brinuti se o djeci niti dolaziti u prostor poslodavca, odnosno ustanove, 
što je i inače nužno u radu ovakvih ustanova. Djelatnici s povišenom tjelesnom temperaturom i/ili 
respiratornim simptomima odmah napuštaju radna mjesta. 


Djeca/učenici 


U slučaju povišene tjelesne temperature ne smiju dovoditi dijete u ustanovu, već se javljaju 
razredniku i izabranom pedijatru/liječniku obiteljske medicine radi odluke o testiranju i liječenju 
djeteta. 


Prilikom sumnje na povišenu tjelesnu temperaturu te pojave akutnih simptoma zarazne bolesti (npr. 
kašalj, teškoće u disanju, poremećaj osjeta njuha i okusa, proljev, povraćanje) potrebno je djetetu u 
dječjem vrtiću ili školi izmjeriti tjelesnu temperaturu. Ako djeca/učenici razviju simptome bolesti 
COVID-19 tijekom boravka u ustanovi, odgojitelji/učitelji odmah obavještavaju roditelje/staratelje, 
koji u najkraćem roku trebaju doći po dijete. 


Sumnja na COVID-19 


Znakovi koji upućujuna moguću zarazu koronavirusom: 
* povišena tjelesna temperatura (pod pazuhom > 37,2) 
* simptomi respiratorne bolesti - kašalj, teškoće u disanju, grlobolja 
* poremećaj osjeta njuha iokusa 
* -— gastrointestinalne smetnje (proljev, povraćanje i bol u trbuhu, posebno u manje djece). 
*  Curenjeiznosa 
* Glavobolja 
* Umor 


Djeca/učenici sa znakovima svih drugih zaraznih bolesti koje se prenose uobičajenim socijalnim 
kontaktom također ne dolaze u ustanovu. 

Postupanje u slučaju sumnje na zarazu 


Prilikom pojave navedenih znakova bolesti dijete/učenik ili djelatnik ostaje kod kuće, javlja se 
najprije telefonom izabranom liječniku obiteljske medicine, odnosno pedijatru koji odlučuje o 
testiranju prema liječničkoj indikaciji. O navedenom roditelj ili djelatnik telefonom obavještava 
ustanovu. 


Ako se znakovi bolesti jave tijekom boravka u ustanovi, odmah treba pozvati roditelja te 
dijete/učenika izolirati u prikladnoj prostoriji do dolaska roditelja. Oboljeli djelatnik odmah napušta 
ustanovu. 


Prilikom pojedinačnog slučaja pojave simptoma koji mogu upućivati na zarazu koronavirusom, 
odgojno-obrazovna skupina/razredni odjel nastavlja dalje s odgojno-obrazovnim radom,. 


Kada se u djeteta ili djelatnika utvrdi zaraza koronavirusom, postupa se sukladno odluci nadležnog 
epidemiologa ili školskog liječnika u skladu S uputama HZJZ-a 
(https://www.hzjz.hr/wpcontent/uploads/2021/11/Postupanje-s-oboljelima-bliskim-kontaktima- 


oboljelih-i-prekidizolacije-i-karantene-ukidanje-samoizolacije-u%C4%8Denika.pdf ) 
Putovanje u školu javnim ili organiziranim prijevozom 





U javnom prijevozu učenici se trebaju pridržavati mjera propisanih za javni prijevoz (nošenje maske 
u javnom prijevozu i održavanje fizičke distance). 


Kliničke vježbe učenika; praksa kod pružatelja uslugasmještaja zastarije i nemoćne 
kao i u zdravstvenim ustanovama; ostali oblici stručne prakse i praktične nastave 


Praksa u zdravstvenim i socijalnim ustanovama održat će se uz pravila koja su određena propisima 
i preporukama za navedene ustanove i djelatnosti. 


Na stručnoj praksi i praktičnoj nastavi u pojedinim drugim djelatnostima, učenici se pridržavaju 
preporuka za tu specifičnu djelatnost. 


Praksu i vježbe u zdravstvenim, socijalnim i odgojno-obrazovnim ustanovama te sve oblike stručne 
prakse i praktične nastave u kojima učenici dolaze u kontakt s drugim osobama, nužno je organizirati 
u punom opsegu licem u lice na način i uz identične mjere kako je to propisano za djelatnost za koju 
se učenici obrazuju i koje vrijede za ustanovu u kojoj borave. 


Djeca 
Tjelesne aktivnosti i glazbena kultura 


Ustanove trebaju obratiti posebnu pozornost na fizičke aktivnosti djece/učenika. Djecu i učenike 
potrebno je poticati na bavljenje sportom zbog očuvanja dobrobiti i vlastitog zdravlja. Dopušteno je 
održavanje nastave tjelesne i zdravstvene kulture u školskim sportskim dvoranama, ali se 
preporučuje održavanje nastave koliko je to moguće na otvorenom. 


Dopušteni su treninzi školskih sportskih klubova u školskim dvoranama u kojima sudjeluju učenici 
različitih razreda. 


Dopušteni su treninzi športskim klubovima u školskim dvoranama za sve dobi i kategorije sportaša. 


Djecu i učenike treba poticati na sudjelovanje u kulturnim aktivnostima kako bi izrazili svoju 
kreativnost. Aktivnosti vezane uz kulturu koje su dio kurikuluma kao što je glazbena kultura, poželjno 


je provoditi.. Dopušteno je organiziranje zbora i orkestra za učenike različitih razreda i škola koje 

učenici pohađaju. 


Djecai mladi s teškoćama u razvoju 


Za djecu i mlade u primjerenom programu odgoja i obrazovanja nastavljaju se svi odgojno- 
obrazovni, rehabilitacijski i terapijski programi. Cijepljenje preporučujemo svoj djeci i mladima u 
dobi 5 i više godina, a posebno potičemo cijepljenje djece koja imaju povećani rizik od zaraze i težih 
posljedica od koronavirusa te svih osoba koje za njih skrbe, i uz pridržavanje ovih uputa. 


Za djecu/učenike/korisnike koji koriste usluge smještaja te ostale usluge iz sustava socijalne skrbi u 
predškolskoj i školskoj ustanovi primjenjuju se odgovarajuće upute vezano uz socijalnu skrb. 


Potpora za djecu/učenike steškoćama u razvoju 


Treći odgojitelj u predškolskoj ustanovi, pomoćni djelatnik za njegu i skrb djeteta rane i predškolske 
dobi, pomoćnik u nastavi i stručni komunikacijski posrednik u odnosu na drugu djecu/učenike i 
odrasle osobe u ustanovi dužni su: 


- pridržavati se svih pravila fizičke udaljenosti 
- dosljedno provoditi pojačanu osobnu higijenu 
- poticati na pojačanu higijenu i fizički razmak sve djece/učenika. 


Navedene osobe ne mogu održavati distancu između djeteta/učenika s obzirom na prirodu posla te 
su dužni nositi masku dok stručni komunikacijski posrednik nosi vizir, a posebno se potiče njihovo 
cijepljenje. Prilikom pomaganja djetetu/učeniku pri održavanju osobne higijene koriste se 
jednokratne rukavice. 


Za učenike s teškoćama u razvoju u posebnim razrednim odjelima i/ili odgojno-obrazovnim 
skupinama nastava se održava u školi. 


Za učenike s teškoćama u razvoju koji imaju osigurane pomoćnike u nastavi ili stručne 
komunikacijske posrednike nastava se održava u školi. 


Odgojno-obrazovni rad za učenike s teškoćama u razvoju koji su uključeni u posebne programe po 
modelu djelomične integracije sukladno rješenju o primjerenom programu obrazovanja, održava se 
dijelom u redovitome razrednom odjelu, a dijelom u posebnom, uz pridržavanje propisanih 
epidemioloških mjera. 


Edukacija i informiranje 


Nužno je postavljanje informativnih postera na ključnim mjestima koji služe kao podsjetnici o 
higijenskim protokolima u ponašanju u vrijeme pandemije te o mjeri redovitog samotestiranja 
učenika (npr. u svakom toaletu na vidljivome mjestu trebaju stajati upute o pravilnom pranju ruku: 
https://www.hzjz.hr/wp- content/uploads/2020/03/Pranje ruku .pdf; u zajedničkim prostorima 
na vidljivome mjestu postaviti plakat o mjeri samotestiranja učenika: https://www.hzjz.hr/wp- 
content/uploads/2022/02/Plakat-HZJZ-samotestiranje-ucenika-finalno-NAJLAKSI-TEST-IKAD.pdf __ ili 
https://www.hzjz.hr/wp-content/uploads/2022/02/Plakat-HZJZ-samotestiranje-ucenika-finalno- 








NAJLAKSI-TEST-IKAD.pdf;_). 
Ostale preporuke 
Provjetravanje objekta vikendom iu neradne dane nije potrebno. 


. Moguće je organizirati studentsku praksu, ispite i vježbe te sve oblike nastave u odgojno- 

obrazovnim ustanovama u punom opsegu licem u lice u skladu s Odlukom o uvođenju posebne 
sigurnosne mjere obveznog 


testiranja dužnosnika, državnih službenika i namještenika, službenika i namještenika u javnim 
službama, službenika i namještenika u lokalnoj i područnoj (regionalnoj) samoupravi te 


zaposlenika — trgovačkih — društavaš_i ustanova od_ 12. studenoga 2021. — godine 
(https://narodnenovine.nn.hr/clanci/sluzbeni/2021_11_121_2087.html). 


Izvanučionička nastava provodi se prema preporukama ,Mogućnosti izvođenja izvanučioničke 
nastave vezano uz pandemiju COVID-19“ koje se mogu pronaći poveznici: 
https://www.hzjz.hr/sluzba-epidemiologija-zarazne-bolesti/koronavirus-najnovije- 
preporuke/#obrazovanje 


Natjecanja znanja i ispiti znanja na kojima sudjeluju učenici iz nekoliko škola provode se 
primjenjujući preporuke iz ovog dokumenta za učioničku nastavu. 


Završne preporuke 
Osigurava se kontinuirana nužna suradnja s osnivačem. 


Ove upute će se prilagođavati aktualnoj epidemiološkoj situaciji, kao i svim novim preporukama 
relevantnih institucija, posebno Svjetske zdravstvene organizacije. 


Ove preporuke ne isključuju provođenje drugih preporuka sukladno aktualnoj i promijenjenoj 
epidemiološkoj situaciji. 


Sve što trebate znati o pranju ruku za zaštitu odkoronavirusa(COVID-19) - UNICEF 
https://www.hzjz.hr/wp-content/uploads/2020/03/UNICEF_Upute_za_pranje_ruku. pdf 


Tko ne treba nositi masku? Izuzeće od obveze nošenja maske 


https://www.hzjz.hr/wp-content/uploads/2020/03/Tko-ne-treba-nositi-masku-izuze%C4%87e-od- 





obveze-no%C5%A1lenja-maske.pdf 


UPUTE — SOCIJALNA SKRB: 


https://www.hzjz.hr/sluzba-epidemiologija-zarazne-bolesti/koronavirus-najnovije- 





preporuke/#socijalna 


BEZ SAMOIZOLACIJE UČENIKA! 


https://www.hzjz.hr/aktualnosti/bez-samoizolacije-ucenika 

